【戰況R4】艾兆禮又鞭又推險勝 連帽都爛埋！
2024年05月29日 21:05
東網電視
更多新聞短片
「亞洲力量」(最左)在馬林中竄上。
第4場五班泥1650米，大熱門係「高氣派」，但只能尾隨返來，頭馬係12倍「亞洲力量」，呢匹馬前仗同程跑第3，上次改爭谷草大敗，隔一隔回師泥地，排2檔一路攝中間2疊位，直路在馬林中發力，拉士反壓亞軍外疊後上的「堅有利」及季軍放頭馬「怪獸豪俠」。
艾兆禮鬥贏返來，頂帽都爛埋呀，佢卒之打個蝴蝶結頂住檔先，佢今季贏到第41W；至於贏到第27W嘅黎昭昇，指「亞洲力量」上仗在谷草表現失望，所以決定除去眼罩，而馬匹在泥地一直能夠交出穩定表現，因此今仗重跑泥地，抽到好檔及艾兆禮發揮出色，最終取勝。「亞洲力量」到季尾才取得本季首W，練者賽後亦感激馬主耐心。
第4場賽果：12-3-11-7
二重彩賽果：12-3(最後賠率98)